ได้มีโอกาสมา wongnai tasting  ที่ร้าน Copper 
พิกัด ร้าน Copper International Buffet  อยู่ ชั้น 2  ของห้าง The sense (ห้างนี้อยู่ถัดจากห้างเซ็นทรัลปิ่นเกล้า) ถ้ามองจากข้างล่างขึ้นไปจะเห็นร้านเด่นเห็นได้ชัดเจน 
ลักษณะของร้าน ตกแต่งสวย อินเทรน ร้านดูสะอาด น่านั่ง เหมาะกับมื้อดินเนอร์มากๆ
สำหรับเวลาเปิดบริการของที่นี้ เปิดบริการเป็นรอบๆ  ตามนี้ค่ะ
วันจันทร์ - พฤหัสบดี เวลา 16:00 - 22:00 น.
วันศุกร์ 
รอบ 1 16:00 - 18:00 น.
รอบ 2 18:30 - 20:30 น.
รอบ 3 20:30 - 22:00 น.
วันเสาร์ - อาทิตย์ และ วันหยุดนักขัตฤกษ์
รอบ 1 10:00 - 12:00 น.
รอบ 2 12:30 - 14:30 น.
รอบ 3 16:30 - 18:30 น.
รอบ 4 19:00 - 21:00 น.
ให้เวลาในการรับประทาน 2 ชั่วโมง ในราคา 765 บาท NET (ไม่มีค่าบริการใดๆเพิ่มเติม)
รวมเครื่องดื่มและขนมหวานแล้ว
แนะนำให้จองล่วงหน้าก่อนนะค่ะ ถ้า walk in ไปที่หน้าร้านเลยอาจจะผิดหวังได้ เนื่องจากช่วงนี้ทางร้านบอกว่าร้านเต็มตลอดคะ

ส่วนอาหารมีให้เลือกหลากหลาย ไม่ว่าจะเป็นสเต็ก ซูซิ สปาเก็ตตี้ ซีฟู๊ด ไทย  ขนมหวาน ไอศกรีมมีให้เลือกหลายรสชาติ 
เมนูเด่นๆ ร้านนี้ ขอยกให้  ซุปเห็ดทรัฟเฟิล เป็นซุปที่มีความหอมหวาน นุ่มลิ้น หอมกลิ่นครีม ลองแล้วชามเดียวไม่พอค่ะ
มุมสเต็ก ได้ลองซิม สเต็กปลาแซลมอน ทำได้กรอบนอก นุ่มใน รสชาติลงตัว ไม่เลี่ยนไม่อมน้ำมัน มาในขนาดพอดี ชิ้นไม่เล็กไม่ใหญ่เกินไป น้ำซอสที่ราดมาบนเนื้อปลา ไม่เค็มและไม่หวาน เข้ากันอย่างลงตัว
สำหรับเนื้อวากิว เนื้อวัวนำเข้าจากต่างประเทศ แป้งไม่ได้ลองเนื่องจากไม่ทานเนื้อวัวค่ะ แต่สำหรับคนที่ได้ลองชิม บอกว่าเนื้อนุ่มและอร่อยมาก มีบางจานที่เจอเนื้อเหนียวๆบ้าง เจอชิ้นเดียวค่ะ

พิซซ่าแฮม แป้งบางกรอบ ชีสยืดๆ ขนาดชิ้นตัดไม่ใหญ่มาก ขนาดกำลังดี ถ้าได้ชิมตอนเพิ่งเสร็จจากเตาใหม่ๆ ชีสยืดกรอบอร่อย

ขนมปังกระเทียม ส่วนตัวว่าแข็งไปนิดนึง แต่หอมกลิ่นกระเทียมและเนยค่ะ

มุมซีฟู๊ด กุ้งแม่น้ำเผา ขนาดตัวไม่เล็กไม่ใหญ่ เสริฟให้จานละ 3 ตัว เผากันร้อนๆ
หอยนางรม เสริฟครั้งละ 2 ตัว แต่สามารถมาเติมได้เรื่อยๆ บอกคำเดียวว่าฟินเต็มคำ ตัวใหญ่และสดมากๆ ขนาดเปลือกของหอย 1 ฝ่ามือ และขนาดของเนื้อหอยนางรม เต็มช้อน ชิมไป 5 ตัว บอกเลยว่าฟินค่ะ นอกจากหอยนางรมแล้วยังมีหอยแมลงภู่นิวซีแลนด์และหอยแมลงภู่ชิลี  สีสรรของหอย 2 ประเภทนี้แตกต่างกัน ทางพนักงานบอกว่ารสชาติต่างกันตรงความหวานของหอยค่ะ ได้ชิมทั้ง 2 ประเภท ก็อร่อยทั้งคู่เลย 
มุมสปาเก็ตตี้ มีหลากหลายซอสให้เลือก จะเป็นคาโบนาร่า ซอสเนื้อ ซีฟู๊ด ได้ลองคาโบนาร่า ตัวซอสหอมหวานลงตัว น้ำซอสไม่เยอะ ที่สำคัญเส้นสปาเก็ตตี้อร่อยมาก 

มุมอาหารไทย ผัดไทยกุ้งแม่น้ำ เส้นผัดไทที่เอามาผัดไม่เละ เหนียวนุ่ม จานใหญ่พอสมควร  เสริฟพร้อมกับกุ้งแม่น้ำ 1 ตัว  
ก๋วยเตี๋ยวน้ำตก ได้ชิมน้ำซุปของก๋วยเตี๋ยว น้ำซุปหอมหวาน ขนาดจานที่เสริฟกำลังพอดีไม่ใหญ่เกินไป 
มุมของทอดมี โปเตโต้ เวดจ์  เนื้อมันฝรั่งไม่หนา ทอดกรอบๆ / น่องไก่ทอด เมนูนี้เด็กๆคงจะชอบ หมักได้เข้าเนื้อ มีกลิ่นซอสหมักบางๆ / กุ้งเทปุระ อันนี้ไม่แตกต่างจากที่อื่น เมนูสำหรับเด็กๆค่ะ

มุมข้าวปั้น อาหารญี่ปุ่น สามารถสั่งได้เลยว่าจะเอาซาเซมิ ข้าวปั้นหน้าอะไร เบินไฟหรือไม่เบิน ทำกันต่อหน้าสดๆต่อคำ สำหรับเนื้อปลาดิบ หั่นคำหนา เนื้อนุ่ม มุมนี้จะมีคิวยืนรอซักนิดค่ะ

มุมสลัดบาร์ มีเป็นผักไฮโด และมีน้ำสลัดหลากหลายให้เลือก เช่น ซีซาร์ ครีม ญี่ปุ่น  ได้ลองน้ำสลัดซีซาร์มาคลุกกับผักสลัด น้ำสลัดซีซาร์หอมชีสมาก มุมสลัดไม่ค่อยมีคนค่ะ สงสัยไปสนใจอาหารญี่ปุ่นกันหมด

มุมเครื่องดื่ม มีทั้งเครื่องดื่มน้ำอัดลม สำหรับใครที่รักสุขภาพ ก็มีน้ำเปล่า น้ำผลไม้ ชามะนาว ให้เลือกดื่มกัน

มุมสุดท้ายของโปรดสำหรับสาวๆ มุมขนมหวานและไอศกรีม  สำหรับที่มีถือว่ามีขนมหวานให้เลือกหลากหลายและสั่งทำได้เลยแบบใหม่ๆร้อนๆมาเสริฟกันถึงโต๊ะ 
ขนมหวานที่มีให้เลือก เป็นโทสต์ ช็อคลาวา เครป วาฟเฟิล ทุกอันทำสดๆตามสั่ง จะเสริฟแต่ขนมหรือจะกินคู่กับไอศกรีมก็สั่งได้เลยค่ะ ไอศกรีมมีให้เลือกหลากหลายรสชาติ มีทั้งแบบเปรี้ยว หวาน เลือกได้เลยกินไม่จำกัดค่ะ ขนมหวานอื่นๆ ก็มี พานาคอสต้า และ Creme Brulee ที่เบินไฟกันสดค่ะ เสียดายไม่ได้ลองชิม 2 อย่างนี้ แต่คนที่ได้ลองชิมบอกว่า Creme Brulee อร่อยมากหวานกำลังพอดี
ส่วนไอศกรีม ได้ลองชิม รสโยเกิตสตอเบอรี่ ชอบมากสำหรับรสชาตินี้เพราะรสชาติเหมือนกินโยเกิตตักจากถ้วยสดๆเลย
ส่วนรสชาเขียว ส่วนตัวคิดว่ารสชาติยังไม่เข้มข้นเท่าไรค่ะ

ยังมีอีกหลายเมนูนะค่ะ ชิมมาไม่หมดท้องจะแตก เอาเป็นว่าต้องมาลองมาชิมค่ะแล้วจะติดใจ ครั้งเดียวไม่พอจริงๆ 

สำหรับบริการพนักงานขอชมเชยค่ะ พนักงานยิ้มแย้มแจ่มใส พนักงานที่นี้เหมือนคัดหน้าตาเลยค่ะ แต่งตัวดูสะอาด หน้าตาน่ารัก ระหว่างรับประทานอาหารก็จะมีประกาศแนะนำอาหารจากผู้จัดการร้านด้วย พนักงานมีมาสอบถามถึงรสชาติอาหาร ใส่ใจบริการมากค่ะ  ขอให้รักษามาตราฐานบริการนี้ไว้นะค่ะลูกค้าประทับใจค่ะ

สรุป... ร้านนี้ครั้งเดียวไม่พอค่ะ 

คะแนนร้านนี้แป้งให้ 5/5 คะแนน
รสชาติ  5 /5 (ไม่ต้องพูดถึงรสชาติ อร่อยค่ะ)
บริการ 5/5 (บริการใส่ใจลูกค้า บริการดี อาหารรอไม่นาน หน้าตาพนักงานยิ้มแย้ม)
ราคา 5/5 (สำหรับราคา 765 บาท บางคนอาจคิดว่าแพง แต่พอได้มาลองบอกเลยค่ะว่าคุ้ม เพราะอาหารพรีเมียมจริงๆ)

  
 
